Държавен вестник, бр. 91, 2015 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  91
ПРОТОКОЛ № 2
за изменение на Меморандума за разбира-
телство между правителството на Република 
България и Организацията за сигурност и 
сътрудничество в Европа (ОССЕ) за изпълне-
нието на проект между България и ОССЕ за 
унищожаване на запасите от ракетно гориво 
(компоненти на течно ракетно гориво)
(Ратифициран със закон, приет от 43-то На-
родно събрание на 8 октомври 2015 г. – ДВ, 
бр. 81 от 2015 г. В сила от 24 октомври 2015 г.)
Като се има предвид, че правителството 
на Република България и ОССЕ сключиха 
Меморандум за разбирателство за изпълне-
нието на Проект между България и ОССЕ 
за унищожаване на запасите от ракетно го-
риво (компоненти на течно ракетно гориво) 
на 22 май 2014 г. (наричан по-долу „Мемо-
рандум“);
Като се има предвид, че в член 10 от Ме-
морандума се предвижда текстовете, с които 
Меморандумът се изменя, да се прилагат 
като отделен/и Протокол/и, съставляващи 
неразделна част от него;
Като се има предвид, че в член 1, алинея 2 
от Меморандума се предвижда Техническото 
задание относно унищожаването на запасите 
от ракетно гориво, приложено към Мемо-
рандума като Приложение А, да съставлява 
неразделна част от него;
Като се има предвид, че правителството 
на Република България и ОССЕ желаят да 
изменят разпоредбите, залегнали в член 1 от 
Приложение А към Меморандума;
Правителството на Република България и 
ОССЕ се споразумяха за следното:
1. Параграф 1.1 от член 1 на Приложение 
А към Меморандума се заменя със следния 
текст:
„След края на Студената война компонен-
ти на течно ракетно гориво (наричани по-
долу „Меланж“ (Mélange), „Самин“ (Samin), 
„TM-185“) остават в депа на територията 
на Република България. По предварителна 
оценка обемът на запасите, предназначени 
за унищожаване, възлиза на:
 – Окислителят за ракетно гориво „Ме-
ланж“ AK 20k – 607,496 тона, е съхраняван в 
резервоари с обем 2 м3 и 17 м3, изработени 
съответно от чист алуминий и неръждаема 
стомана, като годината на производство е 
1996 и по-рано;
 – Окислителят за ракетно гориво „Ме-
ланж“ AK 27P – 29,104 тона, е съхраняван в 
резервоари с обем 2 м3 и 17 м3, изработени 
съответно от чист алуминий и неръждаема 
стомана, като годината на производство е 
1996 и по-рано;
 – Ракетно гориво „Самин“ – 284,333 тона, 
година на производство 1973 и по-рано, е 
съхранявано в контейнери с обем 200 л и ре-
зервоари с обем 4 м3, 10 м3, 25 м3, изработени 
от стомана, и
 – Продукт TM-185 – 276,466 тона, година 
на производство 1965 и по-рано, съхраняван в 
контейнери с обем 200 л и резервоари с обем 
4 m3, 10 м3, 25 м3, изработени от стомана.
Понастоящем вече е изтекъл срокът на 
годност за съхранение на голяма част от за-
пасите от компоненти на гориво. Република 
България не разполага с достатъчен капацитет 
да извърши самостоятелно унищожаването на 
запасите си от течно ракетно гориво в съот-
ветствие с техническите норми и изискванията 
по отношение опазването на околната среда. 
Поради това Правителството на Република 
България се обърна към ОССЕ с молба да 
му бъде оказана помощ за унищожаване на 
запасите от течно ракетно гориво.“
2. Член 3 на Приложение А към Меморан-
дума се заменя със следния текст:
„3.1. Обхватът на очакваните услуги се 
изразява в необходимото и своевременно 
унищожаване в рамките на срок, завърш-
ващ на 31 декември 2015 г., на количества, 
достигащи до:
 – 607,496 тона „Меланж“ AK-20k;
 – 29,104 тона „Меланж“ AK 27P; 
 – 284,333 тона „Самин“ TG-02, и
 – 276,466 тона от Продукт „TM-185“,
съсредоточени от Българската страна в 
един район преди началото на работата.
3.2. При необходимост след предварително 
съгласуване между Министерството на от-
браната и ОССЕ с Допълнителен протокол, 
подписан от представители, упълномощени от 
ОССЕ и министъра на отбраната, могат да се 
включат и други видове и количества гориво 
освен посочените в параграф 1.1 и параграф 
3.1. Такива промени в обхвата на очакваните 
услуги се финализират съгласно съответните 
договорни постановки.
3.3. Окончателното определяне на видовете 
и количеството ракетно гориво за унищожа-
ване се извършва с Приемно-предавателен 
протокол, подписан от упълномощените 
представители съответно на ОССЕ, министъра 
на отбраната и Изпълнителя след реалното 
предаване на ракетното гориво съгласно усло-
вията за доставка, при условие че количеството 
ракетно гориво не превишава стойностите, 
зададени в параграф 1.1 и параграф 3.1, или 
съответно увеличените такива стойности 
съгласно параграф 3.2.
3.4. Изпълнителят следва да осъществява 
Услугите в строго съответствие с това Тех-
ническо задание и приложимите стандарти.“